Diari Oficial de la Generalitat Valenciana


Sumari del DOGV 4734, del 19-04-2004 (2004/3774)

ORDE d'11 de març de 2004, de la Conselleria d'Agricultura, Pesca i Alimentació, per la qual es publiquen les línies pressupostàries i els imports globals màxims que financen, per a l'any 2004, determinades subvencions gestionades per la Direcció General de Pesca i es modifiquen les seues bases reguladores en vigor.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4734

Data del DOGV
:   19-04-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/3774


Data del document
:   11-03-2004

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * aqüicultura
    * pesca marítima
    * port pesquer
    * flota pesquera
    * temporada de pesca
    * suport econòmic

ORDE d'11 de març de 2004, de la Conselleria d'Agricultura, Pesca i Alimentació, per la qual es publiquen les línies pressupostàries i els imports globals màxims que financen, per a l'any 2004, determinades subvencions gestionades per la Direcció General de Pesca i es modifiquen les seues bases reguladores en vigor. [2004/E3774]
  
L'article 47.11 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu, de 26 de juny de 1991, del Consell, exigix que en les bases reguladores de la concessió de subvencions s'indiquen la línia o les línies de subvencions que les financen i l'import global màxim destinat a estes. Estos extrems depenen de la llei anual de pressupostos, en estos moments la Llei 17/2003, de 30 de desembre, de Pressupostos de la Generalitat Valenciana per a l'exercici 2004 (Diari Oficial de la Generalitat Valenciana, núm. 4.661, de 31.12.2003). Per això, vista la proposta del director general de Pesca, en l'exercici de les funcions que tinc atribuïdes,
  
ORDENE
  
Article 1
  
Les subvencions regulades en les disposicions de la Conselleria d'Agricultura, Pesca i Alimentació, citades en este article i gestionades per la Direcció General de Pesca, es concediran, en l'exercici 2004, a càrrec de les línies de subvenció i pels imports globals màxims que s'assenyalen, d'acord amb la Llei 17/2003, de 30 de desembre, de Pressupostos de la Generalitat Valenciana per a l'exercici 2004 (DOGV núm. 4.661, de 31.12.2003).
  
La data límit per a la presentació de sol·licituds d'ajuda figura en la base reguladora corresponent.
  
Programa 714.10, d'Ordenació i Millora de la Producció Pesquera.
  
Línia T1607000.
  
Orde de 2 de gener de 1995, per la qual s'establixen ajudes per a la paralització temporal de la flota pesquera (DOGV núm. 2.431, de 19.01.1995), modificada per l'Orde de la Conselleria d'Agricultura, Pesca i Alimentació de 31 de març de 1995 (DOGV, núm. 2.540, de 29.06.1995), la de 27 de juny de 1995 (DOGV, núm. 2.550, de 13.07.1995), la de 9 de març de 1998 (DOGV, núm. 3.213, de 30.03.1998) i l'orde d'1 d'octubre de 2001, de la Conselleria d'Agricultura, Pesca i Alimentació, per la qual s'establixen els terminis de sol·licituds de paralització temporal de la flota d'arrossegament (DOG, núm. 4.107, de 16.10.2001).
  
Import global màxim: 2.821.891,28 euros.
  
Línia T2426000.
  
Orde de 15 de febrer de 1991, d'ajudes per a la realització d'estudis i activitats en matèria de pesca marítima i d'aqüicultura (DOGV núm. 1.510, de 25.03.1991) modificada per l'Orde de la Conselleria d'Agricultura, Pesca i Alimentació, de 9 de març de 1998 (DOGV núm. 3.213, de 30.03.1998).
  
Import global màxim: 12.020,00 euros.
  
Línia T020600.
  
Orde de 6 de novembre de 1991, per la qual s'establixen ajudes en forma de subvenció per al sector pesquer i de l'aqüicultura de la Comunitat Valenciana (DOGV, núm. 1.668, de 21.11.1991) modificada per l'Orde de la Conselleria d'Agricultura, Pesca i Alimentació, de 9 de març de 1998 (DOGV núm. 3.213, de 30.03.1998).
  
Import global màxim: 60.100,00 euros
  
Article 2
  
El termini de presentació dels documents que acrediten la realització de la conducta, de l'activitat o de la inversió subvencionada finalitzarà en l'exercici pressupostari per al que, en cada cas, s'haja concedit l'ajuda pública conforme a les seues bases reguladores. En el supòsit de subvencions plurianuals, es justificarà en cada any o en cada exercici pressupostari per l'import de l'anualitat corresponent.
  
Article 3
  
En les línies d'ajudes, referenciades en l'article 1, de la present orde, no s'admetran els pagaments efectuats en metàl·lic, com a justificacions de pagament dels costos elegibles efectuats pels beneficiaris.
  
Article 4
  
Es faculta els directors territorials d'esta Conselleria per a resoldre els casos de no admissió i desistiment de les sol·licituds referents a les ajudes arreplegades en la present orde.
  
Article 5
  
La documentació establida en els apartats a), b), c) i e) de l'article 7, de l'Orde de 2 de gener de 1995, per la qual s'establixen ajudes per a la paralització temporal de la flota pesquera (DOGV núm. 2.431, de 19.01.1995), així com els referits a la titularitat del vaixell que hagen sigut presentats en anys anteriors sobre la base d'esta disposició i no tinguen variació en les seues dades, podran ser substituïts per una declaració jurada del sol·licitant en què es faça constar esta circumstància.
  
Disposició final
  
La present orde entrarà en vigor l'endemà de la seua publicació en el Diari Oficial de la Generalitat Valenciana.
  
València, 11 de març de 2004
  
La consellera d'Agricultura, Pesca i Alimentació,
  
GEMA AMOR PÉREZ